Document ID: 31990D0433

31990D0433
L 223/21
SLUŽBENI LIST EUROPSKE UNIJE
30.07.1990.
ODLUKA KOMISIJE
od 30. srpnja 1990.
o izmjeni Odluke 82/913/EEZ o popisu objekata u Republici Južnoj Africi iz kojih je odobren uvoz svježeg mesa u Zajednicu
(90/433/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 72/462/EEZ od 12. prosinca 1972. o problemima zdravlja i veterinarskoj inspekciji pri uvozu goveda, svinja i svježeg mesa ili proizvoda od mesa iz trećih zemalja (1), kako je zadnje izmijenjena Direktivom 89/662/EEZ (2), a posebno njezin članak 4. stavak 1. i članak 18. stavak 1.,
uzimajući u obzir Direktivu Vijeća 77/96/EEZ od 21. prosinca 1976. o pregledu na trihinelu (Trichinella spiralis) kod uvoza svježeg mesa domaćih svinja (3), kako je zadnji put izmijenjena Direktivom Komisije 89/321/EEZ (4), a posebno njezin članak 4.,
budući da je popis objekata u Republici Južnoj Africi i Namibiji iz kojih je odobren uvoz svježeg mesa u Zajednicu inicijalno sastavljen Odlukom Komisije 82/913/EEZ (5), kako je zadnje izmijenjena Odlukom od 3. studenoga 1989.;
budući da je Namibija postala nezavisna, potrebno je izmijeniti Odluku 82/913/EEZ u vezi s popisom objekata u Republici Južnoj Africi i Namibiji, iz kojih je odobren uvoz svježeg mesa u Zajednicu;
budući da su mjere predviđene ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
1. Naslov Odluke 82/913/EEZ zamjenjuje se sljedećim tekstom:
„Odluka Komisije 82/913/EEZ o uspostavljanju popisu objekata u Republici Južnoj Africi odobrenih u svrhu uvoza svježeg mesa u Zajednicu”.
2. Prilog Odluci 82/913/EEZ zamjenjuje se Prilogom ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 30. srpnja 1990.

Labels: 3
17
18